|  |  |
| --- | --- |
|  | PATVIRTINTA  Pakruojo Juozo Pakalnio menų mokyklos direktoriaus 2024 m. vasario 6 d. įsakymu Nr. V- 19 |

**PAKRUOJO JUOZO PAKALNIO MENŲ MOKYKLOS**

**2024 METŲ VEIKLOS PLANAS**

**Įstaigos pavadinimas ir paskirtis:**

**Pakruojo Juozo Pakalnio menų mokykla,** kodas 290067470, adresas: L. Giros g. 4, Pakruojis, mokyklos tipas- neformaliojo vaikų švietimo mokykla ir formalųjį švietimą papildančio ugdymo mokykla. Mokyklos pagrindinė paskirtis – neformaliojo vaikų švietimo grupės muzikinio, dailės, šokio ugdymo mokykla.

**Įstaigos struktūra:**

2024 m. pradžioje Pakruojo Juozo Pakalnio menų mokykloje dirbo 33 darbuotojai:

* + 3 administracijos darbuotojai: direktorė, sekretorė, ūkvedė;
  + 22 mokytojai (16,99 etato);
  + 1 socialinis pedagogas, 2 jaunimo darbuotojos (Pakruojo atviro jaunimo centro darbuotojai);
  + 5 aptarnaujančio personalo darbuotojai: 1 kiemsargis, 3 valytojos, 1 darbininkas.

Mokykloje veikia savivaldos institucijos: Mokyklos taryba, Mokytojų taryba, Metodinė taryba, Darbo taryba.

**Informacija apie mokinius 2023/ 2024 m. m.**

|  |  |  |  |  |
| --- | --- | --- | --- | --- |
| **Nr.** | **Specialybė** | **Mokinių skaičius** | | |
| **Iš viso** | **Iš jų mėgėjų** | **Iš jų kryptingo ugdymo** |
|  | Fortepijonas | 63 |  | 1 |
|  | Gitara | 20 | 11 |  |
|  | Saksofonas | 14 |  |  |
|  | Smuikas | 12 |  |  |
|  | Trimitas | 9 | 2 |  |
|  | Akordeonas | 7 |  |  |
|  | Kanklės | 7 | 3 |  |
|  | Ankstyvasis ugdymas | 5 |  |  |
|  | Mušamieji | 3 | 3 |  |
|  | Klarnetas | 2 |  |  |
|  | Eufonija | 1 |  |  |
|  | Vokalas | 1 | 1 |  |
|  | Specialusis muzikinis ugdymas | 1 |  |  |
|  | **Muzikinis ugdymas** | **145** |  |  |
|  | Dailės FŠPU | 17 |  |  |
|  | Šokio FŠPU | 5 |  |  |
|  | **Iš viso FŠPU meniniame ugdyme** | **22** |  |  |
|  | Dailės būrelis | 14 |  |  |
|  | Vizualinio meno būrelis | 5 |  |  |
|  | Šokio būrelis | 10 |  |  |
|  | Ansamblis „Šypsenėlės“ | 10 |  |  |
|  | Vaikinų vokalinis ansamblis | 12 |  |  |
|  | Iš viso būreliuose | 51 |  |  |

**Mokytojai ir jų darbo krūvis** (mokslo metų pradžioje)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Mokslo metai | Etatų sk. | Iš viso mokyt. sk. | % dirba tik toje mokykloje | % dirbančių ir kitose darbovietėse | Darbo krūvis (etatais) | | | | | |
| Iki  0,25 | 0,26-0,5 | 0,51-  0,75 | 0,76-  0,99 | 1 | Daugiau kaip 1 |
| 2022/2023 | 17,05 | 23 | 56,5 | 43,5 | 5 | 5 | - | 3 | 2 | 8 |
| 2023/2024 | 16,99 | 22 | 59 | 41 | 4 | 1 | 4 | 4 | 1 | 8 |

**II SKYRIUS**

**ĮSTAIGOS VEIKLOS POKYČIAI ĮGYVENDINANT STRATEGINIO PLANO**

**IR 2023 METŲ VEIKLOS PLANO NUOSTATAS**

2023 m. buvo parengtas naujas Pakruojo Juozo Pakalnio menų mokyklos 2023- 2026 m. strateginis veiklos planas, jis suderintas su mokyklos taryba ir steigėju. Parengtas strateginio tikslo ir uždavinių įgyvendinimo priemonių planas, taip pat 2023 metų veiklos planas. Pastarajame iškeltas metų veiklos tikslas: užtikrinti kokybišką meninį ugdymą ir jo plėtrą, sudarant galimybes jaunų žmonių savirealizacijai. Pateikiami tikslo įgyvendinimui numatyti uždaviniai ir jų įgyvendinimas.

1. **Užtikrinti meninio ugdymo programų kokybę ir plėtrą.**

Mokykloje 2023 m. mokėsi 167 mokiniai, dar 51 lankė įvairius būrelius, kolektyvus. Ypatingas dėmesys skirtas naujų programų diegimui ir plėtrai, pateisinant menų mokyklos statusą. Antri metai mokykloje mokoma pagal dailės programą: nuo rugsėjo 1 d. dailės klasėje pagal FŠPU programą mokosi 17 pirmokų ir antrokų, dailės būrelius lanko 19 mokinių. Nuo rugsėjo 1 pradėta ugdyti vaikus pagal šokio programą: pagal FŠPU programą mokėsi 5 mokiniai, šokio būrelį lankė 10 mokinių. Priimta dirbti kompetentinga šokio mokytoja. Steigiant šokio ir dailės būrelius, sudaryta galimybė juose ugdytis ir muzikines programas lankantiems mokiniams.

Stengiamasi patenkinti pasirenkamųjų dalykų pasiūlą, jų kokybę, atsižvelgiant į programų reikalavimus ir mokinių poreikį. 2023 m. 24 mokiniai pasirinko papildomą muzikos instrumentą: 18 fortepijoną, 2 gitarą, 2 mušamuosius, 2 akordeoną; 10 mokinių lankė vokalo pamokas. Mokiniai buvo ugdomi ir muzikiniuose kolektyvuose, būreliuose. Jaunučių choras- didžiausias mokyklos kolektyvas, kurį lankė 62 mokiniai. Vaikinų ansamblyje dainavo 12 jaunuolių, mažųjų ansamblį „Šypsenėlės“ lankė 11 vaikų. Savo grojimo įgūdžius mokiniai tobulino instrumentiniuose ansambliuose: smuikininkų ansamblius lankė 11, kanklių- 2, saksofono- 3, gitaros- 5 mokiniai.

Mokykloje sudaryta galimybė mokytis vaikams iš Pakruojo rajono, nepriklausomai nuo jų gyvenamosios vietos. Be Pakruojo ir šalia esančių kaimų, mokykloje mokosi vaikai iš kitų vietovių: Rozalimo- 11, Linkuvos- 20, Klovainių- 8, Preičiūnų- 3, Žvirblonių, Petrašiūnų, Ūdekų- po 2, po vieną mokinį iš Lygumų, Dvariškių, Balsių, Guostagalio, Mikniūnų, Voronių, Ruponių, Stačiūnų, Laipuškių, Siečių, Triškonių, Radviliškio. Pateikusiems važiavimo maršrutiniu autobusu bilietus, važiavimo išlaidos yra kompensuojamos. Rozalimo mokinius tris kartus per savaitę atveža Rozalimo pradinės mokyklos autobusas. Tačiau daugumą mokinių atveža tėvai, nes iš skirtingų vietų į skirtingu laiku vykstančias pamokas autobusų maršrutų nėra, kitokį pavėžėjimą organizuoti taip pat sudėtinga.

Bendradarbiaujant su Pakruojo suaugusiųjų ir jaunimo švietimo centru, mokykloje vyko dainavimo ir dailės užsiėmimai senjorams. Svarstoma galimybė organizuoti suaugusiųjų meninį ugdymą, tam rajono taryboje turėtų būti patvirtinti įkainiai už individualias ir grupines pamokas.

Vykdoma mokytojų gerosios darbo patirties sklaida. Kiekvienas mokytojas dalijasi su kolegomis patirtimi, kitų pedagogų taikomos inovatyvios darbo formos pritaikomos savo darbo praktikoje. Įvyko kūrybiniai susitikimai- koncertai su Joniškio A. Raudonikio muzikos mokyklos, Šiaulių S. Sondeckio menų gimnazijos, Panevėžio V. Mikalausko menų gimnazijos, Šiaulių 1-osios muzikos mokyklos mokytojais ir mokiniais.

Fortepijono mokytojos suorganizavo du respublikinius renginius: jaunųjų pianistų festivalį „Linksmosios melodijos“ ir konkursą „Rubato“. Šiuose renginiuose dalyvavo 78 mokiniai iš Pakruojo, Šiaulių, Kuršėnų, Joniškio, Pasvalio, Akmenės, Radviliškio, Kėdainių, Visagino, Raseinių, Biržų, Kupiškio muzikos ir meno mokyklų. Konkursų, festivalių metu vyksta ir neformalus mokytojų pasidalijimas patirtimi.

**2. Skatinti mokinių motyvacijos augimą.**

2023 m. atnaujintas visų ugdymo programų turinys, jį labiau diferencijuojant ir individualizuojant pagal mokinių poreikius ir gebėjimus, užtikrinant kiekvienos pamokos efektyvumą. Pamokose stengiamasi plėtoti ugdymo/si metodų įvairovę ir prasmingą tarpdalykinę integraciją. Kiek įmanoma kiekvienam vaikui pritaikomi pamokų tvarkaraščiai. Pamokos turinys atitinka individualią mokinio programą, jo galimybes ir poreikius.

Mokinių motyvacijos didinimui labai svarbu sudaryti galimybę dalyvauti konkursuose, festivaliuose, koncertuose, kituose renginiuose. Mokykla apmokėjo visų konkursų, festivalių dalyvių nario mokestį, pasirūpino jų ir mokytojų nuvežimu į renginio vietą. Jaunieji mokyklos muzikantai ir dailininkai dalyvavo 21 respublikiniame konkurse, 6 festivaliuose. Konkursuose iškovotas GRAND PRIX, I vietų- 17, II vietų- 14, III vietų- 6 . Organizuota aktyvi mokinių koncertinė veikla, kurioje dalyvavo ne mažiau kaip 70 proc. mokinių. Jaunučių choras dalyvavo Aukštaitijos krašto dainų šventėje Panevėžyje ir Vakarų krašto dainų šventėje Klaipėdoje. Muzikantai parengė koncertą „Pakruojo dovana Vilniaus jubiliejui“ kompozitoriaus Stasio Vainiūno namuose Vilniuje.

Dalyvaujant projektuose, mokiniams suorganizuotos profesionalių muzikantų meistriškumo pamokos. Dalyvaujant projekte „FortDuoFest Aakademija“, atviras fortepijono meistriškumo pamokas vedė pianistas, Vytauto Didžiojo universiteto muzikos akademijos docentas, fortepijono katedros vedėjas Donaldas Račys. Vienas iš Pakruojo Juozo Paukštelio bibliotekos projekto „Menų ir kartų jungtys“ renginių- vokalo meistriškumo pamokos- vyko menų mokykloje. Savo patirtimi su jaunaisiais dainininkams ir mokytojais dalijosi Klaipėdos S. Šimkaus konservatorijos vokalo dėstytoja, dainininkė, buvusi Pakruojo muzikos mokyklos auklėtinė Aušra Smičiūtė- Butkevičienė.

Mokykloje vykusių kūrybinių susitikimų su Šiaulių, Panevėžio, Klaipėdos mokytojais ir mokiniais metu mokiniai supažindinti su tolimesnių muzikos studijų galimybėmis.

Didžiulę įtaką vaikų ugdymo sėkmei turi tėvai. Jų skatinimas, padrąsinimas, rūpestis, kontrolė, bendravimas su mokytojais padeda siekti geresnių rezultatų. Vyksta nuolatinis mokytojo ir mokinio tėvų individualus bendradarbiavimas ugdymo klausimais. Tėvai dažniausiai laiku praneša apie susirgusį ar dėl kitokių priežasčių mokyklos nelankantį vaiką, tariamasi dėl ugdymo spragų šalinimo. Vykusiame bendrame tėvų susirinkime ir individualių pokalbių su mokiniais ir jų tėvais metu aptarti vaiko pasiekimai, tartasi dėl ugdymo problemų šalinimo.

**3. Plėsti jaunų žmonių savirealizacijos galimybes.**

Pakruojo atvirajame jaunimo centre (PAJC) vyksta nuolatinis darbas su jaunimu, sudaromos sąlygos jų savirealizacijai. Centre dirba socialinis pedagogas ir dvi jaunimo darbuotojos. Per 2023 m. PAJC užfiksuoti 3258 jaunuolių apsilankymai, bendras unikalių lankytojų skaičius —  227, nuolatinių lankytojų skaičius — 76, vidutiniškas jaunuolių apsilankymas per dieną — 27. Jaunimo centrą lankė 28 mažiau galimybių turintys, sunkumus patiriantys jaunuoliai. Jaunimo centro darbuotojai ir lankytojai suorganizavo 23 įvykdytas veiklas, dalyvavo 17 kitų organizuotų renginių, 8-iuose savanoriavo, įgyvendintos 3 stovyklos. Pakruojo atviras jaunimo centras vykdo mobilų darbą 8 kaimiškose vietovėse: Triškonių, Pašvitinio, Šukionių, Guostagalio, Petrašiūnų kaimuose, Klovainių, Rozalimo ir Lygumų miesteliuose. Per metus įvyko 192 susitikimai su jaunuoliais iš 8 Pakruojo rajono kaimiškų vietovių. Unikalių jaunų žmonių, su kuriais palaikomas reguliarus kontaktas vykdant mobilųjį darbą su jaunimu, skaičius – 98. Veiklų, skatinančių jauną žmogų įsitraukti į visuomeninę veiklą, skaičius – 16. Jaunų žmonių, su kuriais vykdomos veiklos, nukreiptos į individualų darbą, skaičius – 80. Jaunimo grupių, su kuriomis vykdomos veiklos, skaičius – 8. Kartu su bendruomene (-ėmis) vykdomų veiklų skaičius – 8.

Sudarytos sąlygos jaunimo darbuotojų profesiniam tobulėjimui. 2023 m. socialinis pedagogas, jaunimo darbuotojos dalyvavo: pilietinio pasipriešinimo mokymuose (I ir II dalis), jaunimo darbuotojų tinklo susitikime, seminare „Kaip parašyti gerą paraišką“, gerųjų patirčių dalinimosi seminare su pažintinio vizito elementais tarp Brandenburgo ir Lietuvos specialistų „Profesija ir profesionalumas: jaunimo darbuotojų laikysena ir vertybės“, tarptautinio projekto „Lengvi batai“ rezultatų pristatymo konferencijoje, darbo su jaunimu plėtros Šiaulių rajono savivaldybėje galimybių studijos pristatyme, seminare „Kaip nepražilti per naktį“, mokymuose EGL Study Visit to Gothenburg in Sweden, Geteborgas, Švedija Erasmus +, lytiškumo ugdymo mokymuose, mokymuose „Patyrimo gamtoje taikymas praktinėse užduotyse bei ugdomojoje refleksijoje“.

Pakruojo AJC jaunimo darbuotojai dalyvavo Jaunimo reikalų agentūros tinklo susitikime ir skaitė pranešimą „Jaunimo vasaros stovykla „Judinam vasarą“; respublikinėje konferencijoje „Jaunimo darbuotojo reikšmė bendruomenei“ taip pat skaitė pranešimą „Jaunimo vasaros stovykla „Judinam vasarą“.

Vyko tarptautiniai jaunimo mainai pagal Erasmus + programą. Vykdant projektą „We are Green Europe“, Pakruojo atvirame jaunimo centre vyko susitikimas su partneriais iš Turkijos, Rumunijos, Lenkijos, kurio metu buvo pristatyta Erasmus + programa ir supažindinta su šios programos galimybėmis.

Pakruojo AJC bendradarbiavo su Pakruojo kultūros centru (Rozalimo, Klovainių ir Lygumų padaliniais), Pakruojo rajono sporto centru, Pakruojo r. savivaldybės VSB, VšĮ Pakruojo vaikų ir jaunimo klubu prie Pakruojo rajono policijos komisariato, Pakruojo r. savivaldybės administracijos Švietimo skyriumi (tarpinstitucinio bendradarbiavimo koordinatoriumi), Gargždų AJC, Radviliškio AJC, Raseinių AJC, Laisvalaikio klubu „Rozalinas“, Lietuvos samariečių bendrijos Pakruojo skyriumi, Rokiškio AJC, Šeduvos AJC, Baisogalos AJC ir Panevėžio AJC.

PAJC yra Eurodesk Lietuva atstovybė Pakruojyje, kur nuolat teikiama informacija jaunimui apie mokymus, konkursus, stažuotes, studijas, kitas galimybes Europos sąjungoje ir Lietuvoje.

**VI. 2024 METŲ MOKYKLOS VEIKLOS TIKSLAS IR UŽDAVINIAI**

**Veiklos tikslas.** Plėsti meninio ugdymo ir jaunų žmonių laisvalaikio galimybes.

**Uždaviniai:**

1. Meninio ugdymo galimybių ir pasirinkimo didinimas.

2. Mokinių nepamokinės veiklos aktyvinimas.

3. Mokyklos identiteto kūrimas.

**VII. 2024 METŲ MOKYKLOS VEIKLOS PRIEMONIŲ PLANAS**

|  |  |  |
| --- | --- | --- |
| **Uždaviniai** | **Priemonės** | **Rezultatai, rezultato vertinimo kriterijai** |
| Meninio ugdymo galimybių ir pasirinkimo didinimas. | Tirti meninio ugdymo poreikį ir plėtros būtinybę rajono kaimiškosiose vietovėse, ieškoti būdų šiam poreikiui patenkinti. | Suteikta galimybė mokytis menų mokykloje vaikams iš Pakruojo rajono, nepriklausomai nuo jų gyvenamosios vietos. Organizuojamas vaikų pavėžėjimas arba paslaugų teikimas jo gyvenamoje vietovėje. |
| Organizuoti suaugusiųjų meninį ugdymą. | Pagal poreikį organizuojamas suaugusiųjų meninis (muzikos, šokio, dailės) ugdymas. Rajono taryboje patvirtinti įkainiai už suaugusiųjų meninį ugdymą. |
| Lauko teritorijoje kurti ugdymui(si) tinkamas erdves. | Mokyklos teritorijoje įkurta lauko instrumentų klasė. Nupirktos priemonės dailės pamokai lauke (plenerui).  Suteikta erdvė kūrybai, mokymuisi, meninei raiškai, bendradarbiavimui, pažinimui, remiantis potyriais. |
| Mokinių nepamokinės veiklos aktyvinimas. | Stiprinti meninius kolektyvus, kurti naujus, įtraukiant juose dalyvauti kuo daugiau mokinių ir mokytojų. | Taikoma tarpdalykinė integracija (ansambliai, orkestrai, dailės, šokio ir muzikos programų bendri projektai). Įsigyti nauji instrumentai, koncertiniai rūbai.  Jaunučių choras dalyvauja Lietuvos vakarų krašto dainų šventėje 2024 m., meno kolektyvai dalyvauja Dainų šventėje 2026 m., kituose konkursuose, festivaliuose, renginiuose. Dalyvavimas meninėje veikloje ugdo mokinių kūrybiškumą ir pasitikėjimą savimi, organizacinius ir bendradarbiavimo gebėjimus. |
| Ugdyti mokinių bendrąsias kompetencijas skatinant juos aktyviai dalyvauti koncertinėje, parodinėje bei projektinėje veiklose. | Ne mažiau kaip 60 proc. mokinių aktyviai dalyvauja koncertinėje, parodinėje, projektinėje veikloje. Įgyjamos ir plėtojamos kultūrinės ir socialinės kompetencijos. Elgesio modeliai, perkelti į gyvenimo ir ugdymo sritis, mokykloje tampa pagrindiniu asmenybės formavimosi veiksniu. Sumažėja netinkamo mokinių elgesio atvejų. |
| Organizuoti profesionalių atlikėjų koncertinę veiklą mokyklos mokiniams. | Organizuojamos profesionalių atlikėjų meistriškumo, atviros pamokos mokyklos mokiniams, jų koncertai mokykloje. Kiekvienais metais suorganizuota bent viena mokinių išvyka į teatrą, koncertą, parodą. |
| Mokyklos identiteto kūrimas. | Palaikyti ir gerinti mokyklos įvaizdį, identitetą. | Viešinama informacija apie mokyklos veiklą ir jos pasiekimus. Atnaujinta mokyklos internetinė svetainė, sukurta mokyklos paskyra Facebook socialiniame tinkle. Įkurtas kompozitoriaus Juozo Pakalnio memorialinis kambarys. |
| Mokyklos savivaldos institucijų veiklos aktyvinimas. | Į pokyčių procesus įtraukiama mokyklos bendruomenė, gebanti spręsti iškylančias problemas. Atnaujintos mokyklos savivaldos institucijos: mokyklos taryba, mokytojų taryba, metodinė taryba, darbo taryba. |
| Plėtoti prevencinę veiklą, užtikrinant mokinių ir jaunimo saugumą. | Kartu su mokiniais parengtos ir atnaujintos jų elgesio taisyklės, su jomis supažindinami ir skatinami laikytis visi mokiniai. Ugdomos vertybės, paremtos dorovinėmis nuostatomis, pagarba žmogui, patirčiai, tradicijoms. |
| Plėtoti meninę švietėjišką veiklą, puoselėjant esamas tradicijas ir kuriant naujas bei ugdant bendruomeniškumą. | Organizuojamos mokyklos bendruomenės bendros veiklos (projektai, koncertai, lauko erdvių kūrimas). Skatinama mokinių meninė raiška, bendruomeniškumas. Organizuojamos vasaros ir kitokios kūrybinės stovyklos. |

**VIII. MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema** | **Data** | **Atsakingas** |
| 1 | * Mokyklos direktoriaus 2023 metų veiklos ataskaita ir vertinimas. * 2023- 2024 m. I pusmečio ugdymo rezultatai. * 2023 m. mokyklos veiklos ataskaita | 2024 m.  sausio 30 d. | N. Chrapačienė  N. Pupinienė |
| 2 | * Dėl didžiausio leistino pareigybių skaičiaus. * Dėl mokesčio už suaugusiųjų neformalųjį ugdymą. | 2024 gegužė | N. Chrapačienė  N. Pupinienė |
| 3 | * 2023- 2024 m. m. ugdymo rezultatai. * Dėl mokyklos ugdymo plano 2024-2025 m. m. | 2024 m. rugpjūtis | N. Chrapačienė  N. Pupinienė |

**IX. MOKYTOJŲ TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema** | **Data** | **Atsakingas** |
| 1 | * 2023- 2024 mokslo metų I pusmečio ugdymo rezultatai. * 2023 m. mokyklos veiklos ataskaita. * Dėl mokyklos 2024 m. veiklos plano rengimo | 2024 m. sausis | I. Tuomienė  N. Pupinienė |
| 2 | * Dėl mokinių kėlimo į aukštesnes klases. * Dėl neformaliojo švietimo pažymėjimų išdavimo. * Dėl mokinių apdovanojimo mokyklos padėkos raštais. | 2024- 05- | I. Tuomienė  N. Pupinienė |
| 3 | * Mokytojų tarybos pirmininko ir sekretoriaus rinkimas. * Metodinės tarybos rinkimas. * Mokyklos 2023-2024 m. m. ugdymo(si) rezultatai. * Mokyklos veiklos 2024 m. I pusmečio veiklos analizė * Dėl pritarimo 2024-2025 m. m. mokyklos ugdymo planui. * Dėl mokytojo etato sandaros 2024-2025 m. m | 2024-08- | I. Tuomienė  N. Pupinienė |

**X. MOKYKLOS RENGINIŲ PLANAS (tikslinamas kiekvieno mėnesio planu)**

|  |  |  |  |  |
| --- | --- | --- | --- | --- |
| **Data** | **Savaitės diena** | **Laikas** | **Renginys** | **Informacija** |
| 01-16 | antradienis | 10.00 | “Dainų dainelės” konkurso rajoninis turas | N. Pupinienė |
| 01-18 | ketvirtadienis | 15.00 | 7 kl. specialybės egzamino  I dalis | S. Andreliūnienė |
| 01-24 | trečiadienis |  | „Dainų dainelės“ konkurso zoninis turas Radviliškyje | N. Pupinienė |
| 02-08 | ketvirtadienis | Nuo 16.00 | Atvirų durų diena tėvams | N. Pupinienė |
| 04-19 | penktadienis | 10.00 | Festivalis „Melodija iš...“ mokyklos salėje | N. Chrapačienė |
| 04-25 | ketvirtadienis | 15.00 | 7 kl. baigiamojo instrumento egzamino perklausa | S. Andreliūnienė |
| 05-03 | Penktadienis | 16.00 | Koncertas Motinos dienai (sinagogoje) | N. Pupinienė |
| 05-05 | sekmadienis |  | Koncertas Motinos dienai Linkuvos kultūros centre | I. Tuomienė  R. Venslovienė |
| 05-07 | antradienis | 15.00 | 7 kl. solfedžio egzaminas | S. Gegieckienė |
| 05-09 | ketvirtadienis | 15.00 | 4 kl. solfedžio žinių patikrinimas | S. Gegieckienė |
| 05-14 | antradienis | 10.00 | Koncertas Pakruojo vaikų darželių auklėtiniams | S. Stulgaitienė |
| 05-16 | ketvirtadienis | 15.00 | 7 kl. baigiamasis instrumento egzaminas | S. Andreliūnienė |
| 05-17 | penktadienis |  | Koncertas „Žemynos“ progimnazijos 1-2 kl. mokiniams | S. Gegieckienė |
| 05-21 | antradienis | 15.00 | 4 kl. instrumento žinių patikrinimas | S. Andreliūnienė |
| 05-28 | antradienis | 15.00 | 7 kl. muzikos istorijos egzaminas | S. Gegieckienė |
| 05-30 | ketvirtadienis | 12.00 | Mokytojų tarybos posėdis | I. Tuomienė  N. Pupinienė |
| 05-31 | penktadienis | 16.00 | 7 kl. baigimo pažymėjimų įteikimo šventė | N. Pupinienė |
| 06-03 | pirmadienis | Nuo 16.00 | Naujų mokinių priėmimas (stojamieji) | N. Pupinienė |
| 08-29 | ketvirtadienis | 13.00 | Mokytojų tarybos posėdis | N. Pupinienė  I. Tuomienė |
| 08-29 | ketvirtadienis | 17.00 | Mokyklos tarybos posėdis | N. Chrapačienė  N. Pupinienė |
| 09-02 | pirmadienis | 14.00 | Mokslo metų pradžios šventė | S. Andreliūnienė |
| 09- |  |  | Darbo tarybos rinkimas | A. Varvuolienė |
| 11- |  |  | Mokyklos tarybos rinkimas | N. Chrapačienė |
|  |  |  | Kalėdiniai koncertai, renginiai |  |
|  |  |  |  |  |

**XI. MOKYKLOS VIDAUS KONTROLĖS PLANAS**

|  |  |  |  |
| --- | --- | --- | --- |
| **Nr.** | **Tema** | **Data** | **Atsakingas** |
|  | Individualių ir grupinių pamokų tvarkaraščių, būrelių ir kolektyvų sąrašų pateikimas. | Iki 09-15 |  |
|  | Darbuotojų sveikatos pažymų pateikimas | Iki 09-15 | A. Varvuolienė |
|  | Mokinių mokymosi sutarčių pateikimas ir registravimas. | Iki 09- 15 | Specialybės mokytojai,  A. Varvuolienė |
|  | Mokytojų ir mokinių registro duomenų tvarkymas | Iki 10- 01 |  |
|  | Mokyklos higieninės ir techninės būklės kontrolė. | Nuolat | E. Žukauskienė |
|  | TAMO dienyno tvarkymo kontrolė | Kartą per mėnesį | A. Varvuolienė |
|  | Mokyklos turto inventorizacija | Iki gruodžio 31 d. | E. Žukauskienė |
|  | Mokyklos baigimo egzaminų, 4 klasės žinių patikrinimo organizavimas | Numatytu laiku | S. Adreliūnienė |